
ACTA SEDIS 


CUMMENTARIUM OFFICIALE 


ACTA Pil PP. XI 


CONSTITUTIO APOSTOLICA 


ROMANA 


DE PAROECIARUM S. MARIAE TRANS TIBERIM ET 8. FRANCISCI AD RIPAM 
MAIOREM DE URBE DISMEMBRATIONE AC DE NOVAE PAROECIAE B. MARIAE 
VIRGINIS REGINAE PACIS ERECTIONE. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Iam pridem tum a vigilantissimis Decessoribus Nostris, tum a Nobis 
ipsis ob tam auctum, postremis potissimum hisce annis, Nostrae Almae 
Urbis incolarum numerum, ad maiora gregi Nostro spiritualia subsidia 
procuranda, novae erectae sunt paroeciae; aliasque Nos pro novis civitatis 
rerum temporumque adiunctis erigamus oportet: quod, Dei opitulante 
favore, gradatim pro viribus perficere non cessabimus. Modo ad illam Urbis 
regionem, quam vulgo Monteverde appellant, mentis Nostrae oculis pro- 
spicientes, in qua quam plurimae constitutae sunt domus et familiae, et 
sacra in honorem Beatissimae Virginis Mariae Reginae Pacis titulo aedes 
construi coepta est, ac praecipue considerantes christifidelium ibi commo- 
rantium domicilium tam procul a vicinioribus 8. Mariae trans Tiberim et 
S. Francisci ad Ripam Maiorem ecclesiis paroecialibus distare, ut diffi- 
cilius spiritualibus sui parochi adiumentis frui pessint, valde opportu- 
num duximus novam in illa regione paroeciam constituere. Omnibus ita- 

que mature perpensis, obtento vel suppleto, quatenus opus sit, quorum 
intersit, vel eorum qui sua interesse praesumant consensu, collatis cum 
dilecto filio Nostro Francisco 8. R. E. Cardinale Marchetti Selvaggiani, 
H Nostro in spiritualibus Vicario Generali, consiliis, de Apostolicae potestatis 
plenitudine a praefatis S. Mariae trans Tiberim et 8. Francisci paroeciis 
x territorium seiungimus ac separamus, ab eodem Cardinale Urbis Vicario 
j definiendum atque ex eo novam et distinctam paroeciam a Beatissima 
’ Maria Virgine Regina Pacis appellandam atque curis cleri saecularis ad 
iuris normam committendam, erigimus et constituimus. Huius autem 
noviter erectae paroeciae ecclesiam paroecialem quod supra diximus tem- 
plum sub Beatissimae Mariae Virginis Reginae Pacis titulo consecran- 
< dum, etsi nondum perfectum, decernimus et declaramus, in cuius crypta 
: divina mysteria et functiones paroeciales interea peragentur. 

Eidem vero ecclesiae, eiusque pro tempore parochis omnia tribuimus 
; iura et privilegia, quibus aliae huius almae Urbis parochiales ecclesiae 
earumque parochi iure communi vel legitima consuetudine fruuntur et 
gaudent, eisque pariter onera omnia et obligationes imponimus, quibus 
ceterae Urbis paroeciae earumque parochi adstringuntur, ac praecipue 
parocho pro tempore onus imponimus duos vel saltem unum coadiutorem 
habendi, qui ei validum in pastoralibus muneribus obeundis praestent 
adiumentum. Pro dotatione vero novae huius paroeciae et honesta parochi 
eiusque vices gerentium substentatione congruam Nos ipsi dotem assi- 
gnabimus. Rebus itaque ut supra dispositis ad eadem omnia exsecutioni 
mandanda dilectum filium Nostrum Cardinalem in Urbe Vicarium gene- 
ralem deputamus, cui propterea necessarias et opportunas concedimus 
facultates etiam subdelegandi, ad effectum de quo agitur, alium virum in 
ecclesiastica dignitate vel officio constitutum, atque definitive sententiam 
dicendi de quavis controversia in exsecutionis actu quomodolibet oritura; 
eidemque onus imponimus peractae exsecutionis actorum fidem authentica. 
forma exaratam redigendi, illamque in Vicariatus Urbis archivo religiose 
2 asservandi. Volumus quoque ut harum Litterarum transumptis, etiam 
impressis, manu tamen alicuius notarii publici subscriptis ac sigillo viri 
: in ecclesiastica dignitate vel officio constituti munitis, eadem prorsus tri- 
: buatur fides, quae hisce Litteris Nostris tribueretur, si originaliter exhibi- 
tae vel ostensae forent. Non obstantibus, quatenus opus sit, regulis in syno- 
dalibus, provincialibus, generalibus universalibusque Conciliis editis, 
aliisque constitutionibus et ordinationibus Apostolicis, vel quavis alia 
firmitate roboratis, statutis, consuetudinibus ceterisque contrariis quibus- 
libet, etiam specialissima mentione dignis, quibus omnibus per praesentes 
auctoritate Apostolica derogamus. Nemini autem has Litteras Nostras 

dismembrationis, erectionis, concessionis, statuti, mandati, derogationis 
et voluntatis Nostrae infringere, vel eis contraire liceat. Si quis autem 
ausu temerario hoc attentare praesumpserit, indignationem omnipotentis 
Dei ac beatorum Petri et Pauli, apostolorum eius, se noverit incursurum. 

Datum Romae apud S. Petrum, anno Domini millesimo nongentesimo 
trigesimo secundo die vicesima quinta Martii mensis, Pontificatus Nostri 
anno undecimo. 


Fr. A. Card. FRUHWIRTH F. Card. MARCHETTI SELVAGGIANI 
Cancellarius S. R. E. Vicarius Gen. S. S. 


Ioseph Wilpert, Decanus Collegii Protonot. Apostolicorum. 
Dominicus lorio, Protonotarius Apostolicus. 


Loco & Plumbi 
Reg. in Canc. Ap., vol. XLV, n. 41. - M. Riggi. 


LITTERAE APOSTOLICAE 
I 


VENERABILIS DEI FAMULA MARIA A 8S. EUPHRASIA PELLETIER, MONIALIS PRO- 
FESSA EX ORDINE DOMINAE NOSTRAE A CARITATE, INSTITUTI SORORUM 
A BONO PASTORE FUNDATRIX, BEATA RENUNTIATUR. 


PIUS PP. XI 


Ad perpetuam rei memoriam. — Bonus Pastor Iesus Christus Dominus 
Noster ac Redemptor, qui animam suam posuit pro ovibus suis et pro 
grege suo mori dignatus est, erga eos, qui in miseriis et sordibus improbi- 
tatis et peccati versantur, misericordia motus, asseclas in Ecclesia sua 
pios interdum, pro rerum temporumque necessitatibus, suscitat, eosdemque 
tanquam administros gratiae divinae misericordiaeque vocat ad peculiare 
munus apostolatus exercendum apud peccatores, qui praesertim ad salutis 
pascua revertere conentur. Ecclesia autem, Boni Pastoris fidelis sponsa, 
fecunde continenterque fovet excolitque instituta, quae caritate praecipue 
et misericordia curent ut aberrantes oves ad tutum Iesu Christi ovile 
redeant, eisdemque quam maxime auxiliatur. Quas inter miseras oves 
procul dubio tot tantaeque mulieres et puellae vel devia vita vel infortu- 
nate lapsae numerandae sunt, quibus ob leges etiam mundanas et sociales 
consuetudines ususque pluries redemptionis aditus, proh dolor! praecludi 
videtur. At vero ut huiusmodi deviae et periclitantes feminae ad Boni 

Pastoris pascua reducerentur, ad sana proposita retinenda firmarentur, a 
mundi insidiis caute apteque defenderentur, misericordis Iesu Christi ima- 
ginem in se referens, Venerabilis Dei Famula Maria a Sancta Euphrasia 
valde frugiferum ac nune omnibus notum Sororum a Bono Pastore 
Institutum abhine annos fere centum constituit. 

Lucionensis dioecesis intra fines in paroecia Sancti Philiberti de Noir- 
moutier e piis honestisque coniugibus Iuliano Pelletier et Anna Mourain 
die xxxr m. I[ulii an. MDCCXCVI orta est Venerabilis Dei Famula, cui, ob 
turbulentissimas calamitosasque Gallicae, uti aiunt, revolutionis tempe- 
states domi sacro Baptismate ablutae, primum Rosae Virginiae nomina 
imposita sunt. Ferventi sed bona indole praedita iam ab aetate puerili 
pietate ceterisque christianis virtutibus ornabatur, misericordia praesertim 
erga pauperes egenosque, optima parentum suorum exempla imitata; intem- 
pestive autem genitore orbata, paullo post Turonensi in civitate puellis 
instituendis conlegium ingressa est, ibique morum puritatis ac disciplinae 
studiosissimam, mundanis oblectamentis minime addictam, de cotidiana 
continentique virtutum exercitatione sollicitam sese ostendit. Decimum 
septimum vix agens annum, post amantissimae matris obitum, in aliquam 
religiosam familiam adscita Deo inservire cupiens, ad Turonensem do- 
mum Ordinis Nostrae Dominae a Caritate refugii quamprimum adire 
statuit. Monialium enim sub invocatione Beatae Mariae de Caritate, e 
regula S. Augustini, Institutum in oppido Cadomi, Baiocensis dioecesis, 
primum fundatum, deinceps per plures Galliarum dioeceses diffusum 
propagatumque, Romanisque a Pontificibus rite adprobatum Sanctus 
Ioannes Eudes condiderat ut in eiusdem piis domibus puellae pericli- 
tantes vel deperditae reciperentur atque e vitiorum coeno averterentur; 
huiusmodi autem salutaris Instituti domus «refugia » nuncupabantur, 
quia adversus mundi illecebras erant tanquam perfugium a magna Dei mi- 
sericordia paenitentibus mulieribus praebitum. Apostolicum quidem vitae 
genus et caritatis opera, quibus ex speciali Instituti sui voto moniales ipsae 
obstringebantur, vehementi desiderio quo Dei Famula aestuabat, maiore 
nempe quo posset numero Domino Iesu animas lucrifaciendi, plane re- 
spondebant. Difficultatibus itaque, quas tutor eius suscitaverat, tandem 
superatis, Turonensem domum refugii ingressa, Dei Serva anno MDCCCKV 
Mariae a Sancta Euphrasia nomen simul ac religiosas vestes accipit. Bien- 
nali tirocinio expleto votisque de more nuncupatis, a praeposita piae domus 
digna habita fuit cui paenitentium mulierum, quae monialibus domus 
commissae erant, cura et regimen committeretur, ac perdifficile munus 
singulari caritate et mirabili industria, quamvis tam iuvenis, gessit. Dein 
vero, cum nondum tricesimum aetatis annum attigisset, unanimi sororum 

euffragio eiusdem piae Turonensis domus moderatrix renunciata, sodales 
rectis sensibus atque humanitate rexit, nihilque gratius habuit quam: sive 
tiruncularum, sive paenitentium muliernm augere numerum, nihilque 
pretiosius quam spirituali omnium profectui pro viribus consulere. At cum 
haud multo post de nova erigenda Andegavensi in urbe domo ageretur, 
in qua, inxta instituta Sancti Ioannis Eudes, puellae periclitantes vel 
deperditae reciperentur atque ad Deum reducerentur, Venerabilis Dei 
Famula Maria a Sancta Euphrasia ad novam fundationem constituendam 
vocata est. Ex hac vero Andegavensi domo, ampliata ac novata, suam 
traxit originem optime merita Sororum Congregatio a Bono Pastore, quae 
postea ita diffusa est, ut plus quam trecentae plane dignae domus ubique 
terrarum nunc exstent, in quibus novem millia, et plus etiam, Vene- 
rabilis Dei Famulae filiarum in proprium opus explendum Boni animarum 
Pastoris Iesu Christi sollertissime incumbunt. At initia operis difficultates 
omne genus gravarunt, quae sive ab hominibus procedebant, sive a victu 
ceterisque vitae necessitatibus; sed Maria a Sancta Euphrasia, mira co- 
tidie praebens virtutum exempla iugiterque ad cuncta superanda obsta- 
cula alacri in Deum fiducia excitata, novam suam Congregationem fir- 
mandam curavit, eiusdem immo incrementum ad magis magisque ani- 
morum bonum fovendum firmissime voluit. Iam igitur anno millesimo 
octingentesimo tricesimo quinto, vix quattuor post annos a fundatione, 
tum sororum ac novitiarum, tum mulierum paenitentium ac puellarum 
in orbitate degentium conspicuo numero Andegavensis a Bono Pastore 
domus florebat. Cum vero tune temporis in aliis quoque Galliae dioece- 
sibus, Andegavensis similes exstarent piae domus, quas etiam Venerabilis 
Dei Famula condiderat, ad domorum Institutique unitatem servandam 
Gregorius Pp. XVI dec. Noster Litteris Apostolicis sub anulo, die IT m. 
Aprilis an. MDcccxxxv datis, totius novae Congregationis Filiarum Beatae 
Mariae Virginis a Caritate Boni Pastoris generalem praesidem renuntiavit 
Andegavensis domus praesidem, aede Andegavensi profecto constituta 
qua domo‘principe ac tirocinii generalis sede. Ipsa fundatrix, quamvis 
persaepe haud firma uteretur valetudine, usque ad mortem, nec laboribus 
nec adversitatibus fracta, alacri diuturnoque studio suum est moderata 
@ Bono Pastore Institutum; fortis iugiter fortitudine quae ex Deo est, in 
arduis, in perdifficilibus atque in contrariis rebus, adeo ut eius animi secu- 
ritatem nihil turbare valeret; in gravi vero moderatricis generalis munere 
obeundo suavitate ac prudentia mirabilibus se gessit; erga Romanum Pon- 
tificem et Sanctam Sedem observantissima, eisdem suum Institutum 
modo peculiari devinctum voluit; caritate in proximos, quam opera eius 
ipsa eximiam probant, in exemplum enituit, sororesque suas saepe horta- 

batur ut neminem dimitterent ad paenitentiam redeuntem, etsi opum 
defectus et loci angustia aliter suaderent; nil aliud denique sibi constanter 
proposuit, nisi salutem animarum et gloriam Dei quam maxime provehere. 
Tandem vix alterum supra septuagesimum aetatis suae annum attingens, 
Venerabilis Dei Famula letali morbo ac peracerbo, qui plures quidem 
per menses duravit, tabescere coepit, donec Ecclesiae Sacramentis rite 
munita sub vesperam diei xxIv m. Aprilis an. MDCCCLXxvuI placidissimo 
exitu in Domino obdormivit. Ob virtutum vere famam, qua vitam adhuc 
mortalem agens Famula Dei inclaruerat, nec non ob caelestia quoque 
prodigia, quibus, post eius obitum et funus, Deus Ancillae suae sancti- 
tatem confirmare tradebatur, de Beatorum caelitum honoribus ipsi Fa- 
mulae Dei decernendis, penes Sacrorum Rituum Congregationem causa 
agitari coepta est, et per decretum die x1 m. Decembris an. Mpcccxcvm—— 
editum, rec. mem. Leo Pp. XIII Decessor Noster introductionis causae 
Commissionem signavit; eademque, introducta cum fuerit, minoribus 
interea superatis iudiciis adeo deinceps progressa est, ut mox etiam super 
Venerabilis Servae Mariae a Sancta Euphrasia virtutibus disceptari coep- 
tum sit; quas tanquam heroica qualitate praeditas atque exornatas Nos 
ipsi anno MCMXxXIV sexto kalendas Martias sollemniter adprobavimus 
et declaravimus. Agitata dein quaestione de duobus miraculis, quae a 
Deo patrata ferebantur per Venerabilis Mariae a Sancta Euphrasia inter- 
cessionem, post duas Congregationes antepraeparatoriam scilicet et prae- 
paratoriam nec non aliam generalem Congregationem, quae coram Nobis 
die xx m. Decembris praeteriti anni habita est, rebus omnibus acer- 
rimo iudicio investigatis, Nosmetipsi, die octava mensis Ianuarii proxime 
elapsi proposita miracula constare sollemniter declaravimus ulteriusque 
proinde in casu procedi posse. Cum igitur esset de heroicis virtutibus deque 
miraculis prolatum consilium, illud discutiendum supererat, secundum 
sacri fori instituta, num Venerabilis Dei Famuia inter Beatos caelites 
recensenda tuto foret. Hoc dubium propositum est a dilecto filio Nostro 
Caietano Sanctae Romanae Ecclesiae presbytero Cardinali Bisleti, titulo 
S. Agathae Gothorum, Causae Relatore, in generalibus comitiis coram 
Nobis habitis in Aedibus Vaticanis die xxx1 m. Ianuarii vertentis anni; 
omnesque qui aderant, tam Cardinales quam Sacrorum Rituum Consul- 
tores unanimi consensu affirmative responderunt. Nos vero in re tanti 
momenti Nostram aperire mentem distulimus donec enixis precibus a 
Patre luminum subsidium posceremus. Quod cum impense fecissemus, 
tandem die quinta mensis Februarii huiusmet anni, nempe Dominica quinta 
post Epiphaniam, Eucharistico Sacro rite litato, adstantibus dilectis 
filiis Nostris Camillo Sanctae Romanae Ecclesiae Cardinali Laurenti, 


| 
| 
| | 
| 
| 


Acta Pii Pp. XI 299 


qui Sacrae Rituum Congregationi praepositus est, et Caietano Sanctae 
Romanae Ecclesiae Cardinali Bisleti, Causae Relatore, nec non dilectis 
filiis Congregationis Rituum Secretario et Sanctae Fidei Promotore generali, 
auctoritate Nostra suprema pronunciavimus tuto procedi posse ad sollem- 
nem Venerabilis Dei Famulae Mariae a Sancta Euphrasia beatificationem. 
Quae cum ita sint, universae religiosae Familiae Sororum Instituti a Bono 
Pastore ab eadem fundatae, nec non Congregationis Eudistarum atque 
Ordinis Dominae Nostrae a Caritate vota implenies, apostolica Nostra 
auctoritate, praesentium Litterarum tenore facultatem facimus ut Venera- 
bilis Dei Famula Maria a Sancta Euphrasia, monialis professa ex Ordine 
Dominae Nostrae a Caritate « Refugii », fundatrix Instituti Sororum a Bono 
Pastore, Beatae nomine in posterum nuncupetur, eiusque corpus ac lipsana 
seu relliquiae, non tamen sollemnibus in supplicationibus deferenda, pu- 
blicae fidelium venerationi proponantur, atque imagines eius radiis deco- 
rentur. Eadem praeterea Nostra apostolica auctoritate concedimus ut 
de illa recitetur Officium et Missa celebretur singulis annis de Communi 
Virginum, cum orationibus propriis, per Nos adprobatis, iuxta rubricas 
_Missalis et Breviarii Romani. Huiusmodi vero Officii recitationem Missae- 
que celebrationem fieri dumtaxat concedimus in dioecesi Lucionensi, 
ubi nata est Serva Dei, atque in Andegavensi dioecesi, cum in eadem migra- 
verit ad Dominum, itemque in templis ac sacellis ubique terrarum sitis 
quibus utuntur tum Institutum Sororum a Bono Pastore tum Ordo Domi- 
nae Nostrae a Caritate « Refugii », tum denique Congregatio Eudistarum 
ab omnibus fidelibus, qui horas canonicas recitare teneantur, et quod ad 
Missas attinet ab omnibus sacerdotibus tam e saeculari quam e regulari 
clero ad ecclesias sive sacella, in quibus festum agitur, convenientibus. 
Denique facultatem impertimur ut sollemnia beatificationis Venerabilis 
Dei Famulae Mariae a Sancta Euphrasia memoratis in templis seu sacellis, 
diebus legitima auctoritate designandis, intra annum, servatis servandis, 
celebrentur, postquam eadem sollemnia in Patriarchali Sacrosancta Basi- 
lica Vaticana peracta fuerint. Non obstantibus constitutionibus et ordi- 
nationibus Apostolicis ac decretis de non cultu editis ceterisque contrariis 
quibuslibet. Volumus autem ut praesentium Litterarum exemplis, etiam 
impressis, dummodo manu Secretarii Sacrorum Rituum Congregationis 
subscripta sint atque eiusdem Congregationis sigillo munita, in iudicia- 
libus etiam disceptationibus eadem prorsus fides adhibeatur, quae Nostrae 
voluntatis significationi hisce ostensis Litteris haberetur. 
Datum Romae apud Sanctum Petrum, sub anulo Piscatoris, die xxx 
mensis Aprilis, anno MDCCCCXXxIU, Pontificatus Nostri decimo secundo. 


E. Card. PAcELuLI, a Secretis Status. 

Il 


VENERABILIS DEI FAMULA VINCENTIA GEROSA, INSTITUTI SORORUM CARITA- 
TIS A MARIA INFANTE ALTERA FUNDATRIX, BEATA RENUNTIATUR. 


PIUS PP. XI 


Ad perpetuam rei memoriam. — Mirabilis Deus in Sanctis suis, quos 
sibi in hereditatem eligit ut manifesto appareant mirabiles quidem effectus 
gratiae, quae adversus omnia mundi mala hominibus etiam humilioribus 
ad clarissimam perfectionis christianae altitudinem attingendam, in hac 
terrena peregrinatione, dat virtutem ac robur. Quae quidem virtutis robo- 
risque divinae gratiae manifestatio revera habita est in humili virgine ac 
litteris humanis scientiisque fere inculta Vincentia Gerosa, quae abhinc 
centum annos in Instituto condendo Luerensi Sororum a Caritate, quas 
nuncupant a Maria Infante, plane singularis Beatae Bartholomaeae Capi- 
tanio adiutrix fuit. 

Luere in oppido, Brixiensis dioecesis intra fines, a parentibus pietate 
morumque integritate spectatis, qui coriorum confectionem et mercaturas 
exercebant, Venerabilis Dei Famula die xx1x m. Octobris, an. MDCCLXXXIV 
orta, tertia die a nativitate, nominibus eidem impositis Mariae Catharinae 
Franciscae, sacro baptismate abluta est. Ab ineunte aetate modestiam 
in ore, habitu, incessu moribusque suis eximiam omnibus ostendit, atque 
adulescentula adhuc dum cibi parsimonia§ utebatur, iam instrumenta 
paenitentiae adhibere coepit. Progredientibus annis, sui ipsius oblita, tota 
erat ut in proximos beneficentissimam sese exhiberet; obsequens vero 
sanguine propinquis, domesticas dissensiones placare contendit, amantis- 
simeque parentibus infirmis ceterisque familiaribus adstitit; clemens autem 
in servos, benigna in pauperes, indigentibus stipem pro viribus largita 
est, eisdem aegrotantibus praesto fuit, eosque tum in nosocomio tum domi 
visitans, cibo, vestibus et medicamentis sublevavit. Ut virginitatem suam 
illibatam Domino Iesu servaret, nuptias sibi a ,parentibus ‘et cognatis 
pluries “oblatas firmiter recusavit, ut ita innocens manibus et mundo 
corde propius icaelesti Sponso accederet. Parentibus orbata, patruis et 
amitis subiectam se humiliter praebuit, iisdem immo obsecuta rem dome- 
sticam et negotia bene recteque gessit. Tricesimum cum attigisset actatis 
annum, sancto foedere inito “cumSBeata Bartholomaea Capitanio, et ipsa 
Luerensi, se et bona sua in puellarum tutamen atque aegrotorum leva- 
mentum impendere decrevit. "Puellarum interea coetum instituit sub tutela 
Beatissimae Virginis Mariae, sacellumque instaurandum curavit, quo 

puellae eaedem officiis pietatis ac religionis obeundis convenirent; noso- 
comium quoque, necessaria supellectile instructum in oppido natali, anno 
MDCCOXXVI egenis aegrotantibus aperuit. Post dilectae sororis mortem cum 
Beata Bartholomaea Capitanio prima fundamenta iecit memorati Instituti 
Sororum a Caritate, dein a Maria Infante vulgo nuncupati, quod cito in 
frugiferam arborem, Deo adiuvante, excrevit suosque ramos ubique terra- 
rum extendit. Mense vero Novembri an. millesimo octingentesimo trice- 
simo secundo parvam Gaiorum domum penes nosocomium in oppido Lue- 
rensi, condendo Instituto destinatam, quam suo sumptu emerat ingressa_ 
Venerabilis Dei Famula, quae tune temporis nondum decimum suae aeta- 
tis lustrum expleverat, castitatis, paupertatis, obedientiae atque erga 
proximos caritatis votis una cum Beata fundationis Instituti socia se 
obstrinxit, sumpto quoque paullo post religioso Vincentiae nomine. At 
cum octavo mense ab inito novo Instituto Beata Bartholomaea esset 
immatura morte sublata, tune apparuit quam profundae humilitatis 
spiritu Venerabilis Dei Serva imbuta esset; nonnisi enim vi obedientiae 
coacta adduci potuit ut ad Institutum regendum et propagandum se se 
_ apponeret. Cum tamen, amans nesciri et pro nihilo reputari, oneri atque 
honori moderatricis Instituti prorsus imparem se existimaret, noluit Soro- 
rum antistita vocari, sed seniorem tantum se ipsam nuncupavit; ac in 
tantam sui despectionem pervenit, ut aliorum in se contemptum excitare 
verbis et factis studeret. Illius, e contrario, virtutes insignes, promptum ac 
nativum in rebus gerendis ingenium, firmum eventuum iudicium et 
facta dignissima omninm eidem existimationem ac benevolentiam conci- 
liabant. In perficiendo autem dilatandoque Instituto, vix quidem inchoato, 
dexteritatis, prudentiae ac sapientiae optima specimina dedit; at cum ex 
corde nibil se existimaret, se suaque omnia in Iesu Crucifixi plagas reposuit, 
dicere solita « Qui Crucifixum ignorat nihil seit, qui Crucifixum novit scit 
omnia ». Religiosae vero familiae suae munere antistitae naviter usque 
ad obitum est perfuncta, impetratis etiam anno MDCCCXL opportunis 
Litteris Apostolicis, quibus a ree. mem. Decessore Nostro Gregorio Pp. XVI 
adprobatum fuit Luerense Institutum, quod brevi longe lateque propa- 
gines suas adeo effudit, ut, vivente adhue Venerabili Dei Famula, vix 
nempe decem annorum spatio, iam quadraginta religiosis domibus idem 
constaret. Nune autem, mirabile dictu, fere septem millia Sororum a Cari- 
tate e praefato Instituto Luerensi non modo in Italia, sed in aliis quoque 
vel longo terrarum marisque tractu dissitis regionibus exstant, quae 
plusquam “quingentas pias Instituti domus inhabitant. Anno millesimo 
octingentesimo quadragesimo septimo, a religiosa vita suscepta quarto 
decimo, Venerabilis Dei Famula Vincentia in gravem incidit morbum, 


302 Acta Apostolicae Sedis - Commentarium Offciale 


quem duos fere menses tranquillo ac patienti animo pertulit, cupiens 
tantum dissolvi et esse cum Christo. Etiam ad extremum vitae optima 
christianarum virtutum exempla Sororibus suis praebuit, humilitatis 
praecipue, castitatis, obedientiae. Cum alterum supra sexagesimum aetatis 
suae annum ageret, animam suam Iesu Christo crucifixo instanter com- 
mendans, placidissimo exitu in Domino obdormivit quarto kalendas Iulias 
anno MDCCOXLVI. Corpus eius funere confertissimo ad coemeterium oppidi 
Luerensis delatum est, ibique mansit, donec, undecim fere cum dimidio 
post annos a morte, iuxta Beatae Bartholomaeae Capitanio exuvias in 
aedibus Instituti pie est conlocatum, ut quas in vita Deus coniunxerat, 
nec fata in morte separarent. Interea numquam deferbuit sanctitatis 
fama, qua Venerabilis Dei Famula, dum hance vitam mortalem agebat, 
iam inclaruerat, sed magis magisque in dies vivida effulsit postquam prae- 
sertim in novo sepulcro corpus Venerabilis conditum est; quare penes 
Sacrorum Rituum Congregationem causa agitari coepta est de Beatorum 
caelitum honoribus ipsi Famulae Dei Vincentiae Gerosa tribuendis, et 
Decessor Noster rec. mem. Pius Pp. X, post accuratam disceptationem, 
per decretum die xm mensis Decembris an. MDCCOocyVI datum introductionis 
causae Commissionem signavit. Probationibus dein iegitime sumptis, 
ceterisque de iure rite expensis, de virtutibus heroicis ipsius Venerabilis 
Servae Dei, Nos, sollemni decreto, nono kalendas Augustas anno mille- 
simo nongentesimo vicesimo septimo edito, Venerabilis Dei Famulae Vin- 
centiae Gerosa virtutes heroicum attigisse fastigium sancivimus. De mira- 
culis postea, quae ipsa Venerabili Vincentia intercedente a Deo patrata 
ferebantur, quaestione suscepta, rebus omnibus severissimo iudicio pon- 
deratis, cum duo e prodigiis relatis plane vera atque explorata fuerint 
iudicata, Nos, alio decreto, die xxm m. Ianuarii huius anni millesimi non- 
gentesimi tricesimi tertii promulgato, de eorum veritate constare suprema 
Nostra auctoritate declaravimus. Cum igitur esset de gradu heroico vir- 
tutum ac de miraculis prolatum consilium, illud tantum supererat discu- 
tiendum, num Venerabilis Famula Dei inter Beatos caelites tuto foret 
recensenda. Hoc dubium propositum est a dilecto filio Nostro Caietano 
Sanctae Romanae Ecclesiae Presbytero Cardinali Bisleti, titulo Sanctae 
Agathae Gothorum, causae Relatore, in Comitiis generalibus coram Nobis 
habitis die septima mensis Februarii vertentis anni, omnesque qui aderant 
tam Cardinales quam Sacrorum Rituum Consultores ac Praelati unanimi 
consensu affirmative responderunt. Nos tamen in re tanti momenti Nostram 
aperire mentem distulimus, donec fervidis precibus a Patre luminum subsi- 
dium posceremus. Quod cum impense fecissemus, tandem die decima tertia 
mensis Februarii eiusdem, die scilicet secunda ab inito Nostro Pontificatu 

anni decimi secundi, Eucharistico Sacro rite litato, adstantibus dilectis 
filiis Nostris Camillo Sanctae Romanae Ecclesiae Cardinali Laurenti, 
Sacrorum Rituum Congregationis Praefecto, nec non Caietano Sanctae 
Romanae Ecclesiae Cardinali Bisleti, Causae Ponente, itemque dilectis 
filiis memoratae Congregationis Rituum Secretario et Sanctae Fidei Pro- 
motore, ad sollemnem Venerabilis Dei Famulae Vincentiae Gerosa beati- 
ficationem tuto procedi posse auctoritate Nostra pronunciavimus. Quae 
cum ita sint, Sororum a Caritate, quas vulgo a Maria Infante nuncupant, 
vota implentes, auctoritate Nostra apostolica, praesentium Litterarum 
tenore facultatem facimus ut Venerabilis Dei Famula Vincentia Gerosa, 
altera Sororum Caritatis a Maria Infante fundatrix, Beatae nomine in 
posterum nuncupetur, atque eius corpus et lipsana, seu relliquiae, non tamen 
in sollemnibus supplicationibus deferenda, publicae fidelium venerationi 
proponantur, eiusdemque imagines radiis decorentur. Praeterea eadem — 
Nostra apostolica auctoritate concedimus ut de illa recitetur Officium 
et Missa celebretur quotannis de Communi Virginum respective cum lectio- 
nibus atque orationibus propriis per Nos adprobatis, iuxta rubricas Missa- 
lis ac Breviarii Romani. Huiusmodi vero Officii recitationem Missaeque 
celebrationem fieri dumtaxat concedimus in Brixiensi dioecesi in qua 
nata est Dei Famula ac migravit ad Dominum; itemque in templis et sa- 
cellis ubique terrarum sitis, quibus utuntur Sorores a Caritate memoratae, 
ab omnibus fidelibus qui horas canonicas recitare teneantur, et, quod ad 
Missas attinet, ab omnibus sacerdotibus tam saecularibus quam regulari- 
bus ad ecclesias sive sacella, in quibus festum agitur, convenientibus. 
Denique facultatem impertimur ut sollemnia Reatificationis Venerabilis 
Dei Famulae Vincentiae Gerosa supradictis in templis celebrentur, diebus — 
legitima auctoritate designandis, intra annum, servatis servandis, post- 
quam eadem sollemnia in Sacrosancta Patriarchali Basilica Vaticana per- 
acta fuerint. Non obstantibus constitutionibus et ordinationibus Apo- 
stolicis ac decretis de non cultu editis ceterisque contrariis quibuslibet. 
Volumus autem ut praesentium Litterarum exemplis, etiam impressis, 
dummodo manu Secretarii enunciatae Sacrorum Rituum Congregationis 
subscripta sint atque eiusdem Congregationis sigillo munita, eadem pror- 
sus fides adhibeatur in iudicialibus etiam disceptationibus, quae Nostrae 
voluntatis significationi, hisce ostensis Litteris, haberetur. 

Datum Romae apud Sanctum Petrum, sub anulo Piscatoris, die vu 
m. Maii, an. Mpcccoxxxm, Pontificatus Nostri decimo secundo. 


E. Card. a Secretis Status. 

VENERABILIS DEI SERVUS IOSEPH PIGNATELLI PRESBYTER PROFESSUS SO- 
CIETATIS I1FSU BEATUS RENUNTIATUR. 


PIUS PP. XI 


Ad perpetuam rei memoriam. — Ardore inexplebili ad caritatem accen- 
sos, in adversis praesertim calamitosisque tempestatibus, quibus Christi 
Ecclesia eiusque Instituta aliquando impediuntur, misericors Deus provi- 
dentissime viros sanctos suscitat, qui pro rerum temporumque necessita- 
tibus in miserias sublevandas, in diffidentes confirmandos, in animos eri- 
gendos, in deperdita recreanda continenti navitate studioque incumbant. 
Quos inter viros, virtutibus quibus ipsi exornantur, factisque in exemplum 
adducendis, quae agunt, plane mirandos, clarus genere, virtute clarior 
habendus est etiam Venerabilis Dei Servus Ioseph Pignatelli, e Societate 
Iesu presbyter professus, quem asperrimis temporum procellis diu exagita- 
tum benignissimus Deus inter adversa mirifice sustentavit, suaque gratia 
ad sanctitatis culmen evexit. 

Caesaraugustae in Hispania anno millesimo septingentesimo tricesimo 
septimo natus est e nobilissima familia ipse Venerabilis Dei Servus, qui 
quintum aetatis suae vix attingens annum, pia genitrice orbatus, Nea- 
polim petiit ut eadem ip civitate commoraretur suam apud sororem, 
quae omni cura atque industria illum christianis institutionibus educavit. 
Duodecimum annum agens, ob adversam valetudinem qua laborabat, in 
Hispaniam reversus, exceptus est, singulari venia, in caesaraugustano Socie- 
tatis Iesu conlegio. Adhue puer puerilia quaeque fastidivit et in vir- 
tutes tantum exercendas ac studia peragenda incubuit; tunc temporis 
quidem iam innocentia vitae, obedientiae consuetudine, ingenii acie ac 
suavitate praeditus, gravitate praesertim atque humanitate morum ita 
enitebat, ut angelus pacis nuncuparetur; singulari vero exornabatur pietate 
in Deum ‘et in Beatissimam Virginem Mariam, quam piissime cotidianis 
precibus venerabatur. Adulescens magno motus desiderio se vovendi sacro 
animorum ministerio in frugifera Societate Iesu, enixe rogavit ut in eandem 
reciperetur, ac, variis diversisque difficultatibus superatis, quindecim 
annos natus Tarraconensem novitiatus domum magno animi gaudio in- 
gressus est. In tirocinio cum tanquam religiosae vitae atque observantiae 
regularum exemplum plene se gesserit, post biennium vota simplicia nuncu- 
pavit; ad studia vero proclivis, antea in litteras ac philosophiam Manresae 
et in Calatayudensi Conlegio Societatis cum omnium laude incubuit; dein 

divinarum rerum disciplinas Caesaraugustae ita addiscere est aggressus, 
ut tam diligentia quam ingenio inter sodales facile excelleret. Mense autem 
Decembri anno millesimo septingentesimo sexagesimo secundo sacerdotio 
auctus, divinum Sacrificium die festo S. Ioannis Evangelistae primum 
litavit; et adversa valetudine, qua iam tunc temporis laborabat, spreta, 
apostolici ministerii laboribus, una cum prima gramaticae elementa edo- 
cendi pueros munere, statim se devovit. In sacris peragendis et in divini 
Officii recitatione sedulus, in pauperes atque infirmos misericors, in pecca- 
torum confessionibus excipiendis impiger maximam omnium existimatio- 
nem sibi conciliavit, adeo ut Societati Iesu a Deo provide donatus videre- 
tur. Oborta enim contra divi patris Ignatii pios alumnos persecutione, qua 
rex Hispaniae anno millesimo septingentesimo sexagesimo septimo e finibus 
regni sui illos pepulit, Venerabilis Dei Servus, inter tot adversa ac rerum 
angustias plene sui compos, pro-rectoris munus, a praeposito provinciae ara- — 
gonensis ei traditum, caute, prudenter ac vigilantissime explens, paenae con- 
sortes ad fiduciam erigere, ad constantiam hortari studuit, eorum necessita- 
tibus et saluti prospexit, nihil de se sollicitus in animum ac robur addendum 
sociis tantum suis intendit. Cum sodalibus ex Hispania pulsis primum se 
recepit in Corsicam, ibique, dum diversoria, annonam, medicamenta, 
omniaque alia ad vivendum necessaria confratribus per annum provisit, 
insulae quoque incolis suum auxilium contulit; postea ob politicas milita- 
resque loci perturbationes e Corsica digressus, per regionem [anuensem et 
Parmensem socios suos, laboribus fractos ac morte etiam imminutos, ditio- 
nis Status Pontificii intra fines Ferrariam mirabiliter duxit. Hac in civitate 
rebus illico prospexit eorum e Societate Iesu, quos ex Hispania voluntarius 
in exilium comitatus optime quoque moderatus erat. Tandem quasiad — 
praemii instar die secunda mensis Februarii anno MDCCLXXI in templo 
ferrariensi Societatis sollemnia vota emisit. At iam nova atque asperior 
alumnis Sancti Ignatii non modo hispanicis sed et ceteris omnibus adversi- 
tas instabat: repente enim a Romano Pontifice Iesu Societate soluta, 
Patres quoque Ferrariae degentes communem vitam relinquere ac regula- 
rem observantiam desinere coacti sunt. Neque tamen in huiusmodi summo 
discrimine Venerabilis Dei Famulus animo plus aequo turbatus est, sed, 
perculsos dolore confratres supernae sapientiae verbis in spem erigere 
conatus, plenissimo erga Apostolicam Sedem obedientiae obsequio et 
fidelissimo etiam in suam Iesu Societatem amore enituit. Religioso proinde 
habitu deposito, saecularis sacerdotis vestibus indutus Bononiam se con- 
tulit, eademque in urbe ne otio indulgeret, cum in sacrum animorum mini- 
sterium incumbere ex lege contra Societatem lata nequiret, studiis bonis- 
que artibus colendis totum se applicuit. Libros tum plurimos eosque 


| 


306 Acta Apostolicae Sedis - Commentarium Offciale 


magni momenti collegit, publicumque et celeberrimum Athenaeum, docto- 
ribus magistrisque acceptissimus, frequentavit. In domo vero sua bono- 
niensi quotquot e Societate sodales vel studentes aut etiam sacerdotes qui, 
gallicas perturbationes fugientes per Bononiam transirent, hospitio huma- 
niter excipiebat; pauperes autem studiosissime copioseque adiuvabat. Dum 
ita ipsa in civitate versabatur, iugiter exoptans sese recipere in denuo 
restitutam Iesu Societatem, legitimitate cognita e suo Ordine Familiae, quae 
adhuc in Russia vigebat, religiosa vota iteravit ac Patribus, qui memora- 
tam russicam Familiam in Parmensi ducatu degentes sequebantur, se 
adiunxit, et domui tironum intra fines parmenses Colornii, annuente rec. 
mem. Decessore Nostro Pio Pp. VI constitutae, diligentissime praefuit. 
Post vero decretum tertio kalendas Augusti, anno millesimo octingentesimo 
quarto editum, quo idem Pontifex ut Societas Iesu in Regno neapolitano 
restitueretur benigne indulgebat, Venerabilis Dei Famulus, qui paullo ante 
Neapolim petierat, ibi multa prudentia maximaque animi fortitudine res egit 
ac feliciter ad finem perduxit. Provinciae neapolitanae sic renovatae praepo- 
situs factus, Dei Servus de suorum sodalium tam spirituali quam corporali 
salute valde sollicitus nec non de bono fidelium, quamvis difficillimis tempo- 
ribus, suo munere naviter fructuoseque functus est. Nonis dein LIuliis 
an.MDCCCVI cum sodalibus e Regni neapolitani finibus ob, quae evenerant, 
politicas novitates discedere coactis hanc Almam in Urbem confugit, ubi 
benignissime exceptus a Summo Pontifice, post aliquod tempus antea in 
diversorio ac postea in Romano Conlegio transactum, in aedibus templo 
adnexis Beatae Virginis a Bono Consilio dicato moratus est, ibique mansit 
usque ad mortem. Ultimis suae vitae annis dilectae Societati denuo effor- 
mandae tuendaeque Venerabilis Dei Servus totumse dedit, ita ut ex eiusdem 
praecipue actuosa opera et spectatissima morum sanctitate factum sit ut 
suo tempore instaurandae omnino Societati Iesu via feliciter explanaretur. 
Haec itaque assidue gerens, Dei Famulus, aetate senescente, continentibus 
corporis infirmitatibus vexatus, ad mortem iam iam appropinquabat. Nam 
morbus haemophthysis, quo ipse gravius modo, modo levius ab adulescentia 
laboraverat, ingravescere coepit; ita ut brevi Dei Servus ad extremum 
ductus, Ecclesiae Sacramentis rite munitus, adstantibusque omnibus e 
domo patribus ac fratribus, placidissime in Domino obdormiverit die 
decima quinta mensis Novembris, anno millesimo octingentesimo decimo 
primo. Ob temporum calamitates funebria privatissimo more, absque 
pompa et fere occulta peracta sunt; corpus autem Venerabilis prope altare 
maius ecclesiae Beatae Mariae de Bono Consilio tunc conlocatum, postea, 
Ordine Ignatiano plene restituto, ad templum urbanum Ssmi Nominis 
Tesu translatum est et in conditorio, ubi Generales quiescebant Praepositi 

Societatis, depositum; nunc autem in sacello Sanctissimi Crucifixi pie 
servatur. Vir fuit profecto Ioseph ipse ingenio, doctrina clarus et con- 
spicuis prudentiae et consilii donis a Deo insignitus; eximius religiosa- 
rum virtutum cultor: abstinentia, sui despectione, paenitentia, rerum 
humanarum contemptu, invicta animi in adversis fortitudine, admirabili 
in tolerandis infirmitatibus patientia, prompta obedientia enituit; fide 
firmus, spe certus, singulari in Deo fiducia plenus, caritate in proximos 
sollicitus, liberalitate in pauperes effusus, ab omnibus dum vivebat in 
honore et veneratione habitus est; ad omnia maxima natus nihil se valere 
existimavit, religiosam familiam cui diu praefuit optime rexit, ita ut a 
dec. Nostro Pio Pp. VII supremi Societatis Iesu regiminis dignus iudica- 
retur; sanctus denique ab omnibus putatus, post pretiosam eiusdem in con- 
spectu Domini mortem, res ad eumdem pertinentes tanquam relliquiae 
certatim a pluribus quaesitae sunt. Nec ex ipso mortis tempore huiusmodi 
sanctitatis Dei Servi fama unquam deferbuit, ita ut, processibus Ordinariis 
peractis, et ad Sacrorum Rituum Congregationem adlatis, de Beatorum 
caelitum honoribus Servo Dei tribuendis causa agitari coepta sit. Quare 
Decessor Noster Gregorius Pp. XVI, omnibus rei momentis attento sedu- 
loque studio perpensis, per decretum editum die tricesima mensis Septembris 
anno millesimo octingentesimo quadragesimo secundo introductionis causae 
Commissionem manu propria signavit; absolutisque iis omnibus, quae in 
huiusmodi iudicio pertractanda erant, disceptari coeptum est super Venera- 
bilis Dei Servi virtutibus, quae tanquam heroica qualitate praeditae et exor- 
natae, sollemni Apostolicae Cathedrae sententia, sedente rec. mem. Deces- 
sore Nostro Benedicto Pp. XV octavo kalendas Apriles, anno MDCCCCXVIT 
adprobatae declarataeque fuere. Agitata dein quaestione de duobus mira- — 
culis, quae a Deo patrata ferebantur per Venerabilis Iosephi Pignatelli 
intercessionem, post duas Congregationes antepraeparatoriam scilicet et 
praeparatoriam, nec non aliam generalem Congregationem, quae coram 
Nobis die xIv mensis Februarii vertentis anni habita est, rebus omnibus 
acerrimo iudicio investigatis, Nosmetipsi, die decima nona memorati 
mensis Februarii proposita miracula constare sollemniter declaravimus 
ulteriusque proinde in casu procedi posse. Cum propterea illud tantum 
superesset discutiendum num Venerabilis Dei Famulus inter Beatos caeli- 
tes tuto foret recensendus, in generali conventu die vicesima quinta mensis. 
Februarii hoc anno coram Nobis habito, omnes qui aderant tam Cardinales 
quam Sacrorum Rituum Consultores et Praelati unanimi consensu affir- 
mative responderunt. Nos autem in re tanti momenti Nostram aperire 
mentem cunctati sumus ut enixis precibus supernum antea auxi- 
lium posceremus. Quod quidem cum fecissemus, die duodecima mensis 

Martii proxime praeteriti, religiosissime litato Eucharistico Sacrificio, ad- 
stantibusque dilecto filio Nostro Camillo Sanctae Romanae Ecclesiae 
Cardinali Laurenti Sacrorum Rituum Congregationis Praefecto, nec non 
venerabili fratre Nostro Ianuario Sanctae Romanae Ecclesiae Cardinali 
Granito Pignatelli di Belmonte, Episcopo Ostiensi et Albanensi Causae 
Relatore, itemque dilectis filiis Alfonso Carinci, Congregationis Rituum 
a secretis, et Salvatore Natucci, generali Sanctae Fidei promotore, sollemni- 
ter ediximus tuto procedi posse ad Venerabilis Servi Dei Ioseph Pignatelli, 
presbyteri professi e Societate Iesu, beatificationem. Quae cum ita sint, 
precibus permoti universae Societatis Iesu, auctoritate Nostra apostolica, 
praesentium Litterarum tenore concedimus ut idem Venerabilis Ioseph 
Pignatelli Beati nomine in posterum nuncupetur, eiusque corpus ac lipsana 
seu relliquiae non tamen in sollemnibus supplicationibus deferenda, publi- 
eae fidelium venerationi proponantur; itemque permittimus ut imagines 
eiusdem Servi Dei radiis decorentur. Praeterea eadem auctoritate Nostra 
largimur ut de eo quotannis Officium recitetur de Communi Confessorum 
non pontificum cum lectionibus propriis per Nos adprobatis, et Missa de 
eodem Communi cum orationibus propriis pariter per Nos adprohatis 
celebretur, servatis rubricis, sed tamen in dioecesi dumtaxat Caesaraugu- 
stana in qua Dei Famulus natus est, atque hac Alma in Urbe in qua ipse 
migravit ad Dominum, itemque in templis ac sacellis ubique terrarum 
sitis, quibus utitur Societas Iesu, ab omnibus fidelibus qui horas canonicas 
recitare teneantur, et quod ad Missas attinet ab omnibus sacerdotibus 
tam saecularibus quam fegularibus ad ecclesias seu sacella in quibus festum 
agitur convenientibus. Denique concedimus ut sollemnia Beatificationis 
Venerabilis Dei Famuli Iosephi Pignatelli, presbyteri professi Societatis 
Tesu, supradictis in dioecesibus celebrentur, nec non in ecclesiis seu sacellis 
memoratae Societatis Iesu, diebus legitima auctoritate designandis, intra 
annum ab iisdem sollemnibus in Sacrosancta Patriarchali Basilica Vaticana 
rite peractis. Non obstantibus constitutionibus atque ordinationibus Apo- 
stolicis nec non decretis de non cultu editis, ceterisque contrariis quibusli- 
bet. Volumus autem ut harum Litterarum exemplis etiam impressis, 
dummodo manu Secretarii enunciatae Sacrorum Rituum Congregationis 
subscripta sint atque eiusdem Congregationis sigillo munita, eadem pror- 
sus fides adhibeatur in disceptationibus etiam iudicialibus, quae Nostrae 
voluntatis significationi, hisce ostensis Litteris haberetur. 

Datum Romae apud Sanctum Petrum, sub anulo Piscatoris, die xxI 
mensis Maii anno MDCCCCOXXxxI1, Pontificatus Nostri decimo secundo. 


E. Card. PAcELLI, a Secretis Status. 


i 

i 

EPISTOLAE 
I 


AD EMUM P. D. IOANNEM TIT. S. BALBINAE S. R. E. PRESBYTERUM CARDINA- 
LEM VERDIER, ARCHIEPISCOPUM PARISIENSEM: QUEM LEGATUM SUUM DE- 
PUTAT AD SOLEMNIA CENTESIMO APPETENTE ANNO AB INSTITUTA PIA 
SODALITATE VINCENTIANA A CONFERENTIIS PARISIS HABENDA. 


PIUS PP. XI 


Dilecte fili Noster, salutem et apostolicam benedictionem. — Summa 
animi delectatione perspeximus quo alacri studio pia sodalitas, quae « Con- 
ferentiae S. Vincentii a Paulo» nuncupatur, centesimum natalem suum 
mense Maio proximo celebrare contendat. Non enim absque felici providen- 
tis Dei consilio, ipso sacro ineunte anno, quo mirabile Redemptionis opus 
singulari memoria recolendum ediximus, publice palamque laudes concinen- 
tur caritatis illius, quae inter omnes Redemptionis fructus merito insignis 


Mmaximique pretii aestimatur. Hac quidem virtute mirifice incensi, primi 


septem sodales a Friderico Ozanam congregati eam societatem inierunt, 
quae, hoc saeculari temporis spatio, permagno aucta numero, per orbem 
terrarum magis in dies percrebuit, cum ingenti miseriarum levamine et 
religionis ipsius incremento. Neminem sane effugit ipsos societatis condi- 
tores hoe praecipue sibi proposuisse, ut sodales per pia caritatis opera, tam- 
quam valida auxilia, fidei morumque integritatem servare ac tueri possent. 
Atque hisce optatis eventus feliciter respondit. Enimvero non modo Vin- 
centiani sodales inter caducas huius saeculi res pietatis studia persecuti sem- 
per sunt, sed ex eis quoque plures, qui sacerdotio sunt initiati vel religiosa 
vota nuncuparunt, professi sunt se in ipsis caritatis officiis obeundis primum 
divinae vocationis germen persensisse idemque studiose excoluisse. Quanto 
autem cum afflictorum populorum solatio atque emolumento haec societas 
hodie floreat vigeatque, nemo est qui non videat; immo si antehac peroppor- 
tuna ac prope necessaria visa est, nunc autem cum maxime. Sola enim cari- 
tas, quae a religione proficiscitur, cuivis aerumnarum generi remedium 
praesens et efficax afferre potest; sola ;caritas, quae Deum ipsum habet 
auctorem, praeter adiumenta humana divina quoque auxilia suppeditare 
potest. Quapropter optimo iure socii Vincentiani hac saecularis eventus 
faustitate conlaetantur, et Nos Ipsi in primis iusta eorum gaudia partici- 
pamus, ut nuper per Litteras Nostras Les constatations si heureuses ipsi Vin- 
centianae sodalitatis praesidi datas, libenter testati sumus. Sed ut splen- 
dorem commemorationis proximae adaugeamus, Nos sollemnibus istis, 

quae in principe Galliarum urbe mense Maio celebrabuntur, quodammodo 
praesentes esse peroptamus. Te igitur, dilecte fili Noster, qui praeclaris- 
simam sedem istam archiepiscopalem tanta sollertia moderaris, cuique 
maxime cordi est ipsa sodalitas Vincentiana, Legatum Nostrum hisce lit- 
teris deligimus ac renuntiamus, ut ipse sollemnibus Vincentianis sacrisque 
caerimoniis Nostra auctoritate praesideas, hoc addito, ut, pontificali Sacro 
peracto, adstantibus Nostro nomine benedicere queas, plena commissorum 
venia iisdem proposita, ad Ecclesiae praescripta lucranda. Pro certo autem 
habentes, ex hac splendida caritatis commemoratione uberrimos Redem- 
ptionis fructus in populum christianum profecturos, in auspicium caelestis 
praesidii inque Nostrae peculiaris dilectionis pignus, apostolicam benedic- 
tionem tibi, dilecte fili Noster, « Conferentiarum » moderatoribus et sodali- 
bus, itemque clero populoque tuae vigilantiae concredito peramanter in 
Domino impertimus. 

Datum Romae apud Sanctum Petrum, die xtv mensis Martii, anno 
MDCCCCXXxIII, Pontificatus Nostri duodecimo. 


PIUS PP. XI 


II 


AD BR. D. AEMILIUM CAZOT, VICARIUM GENERALEM PRESBYTERORUM CONGRE- 
GATIONIS A MISSIONE ET SOCIETATIS FILIARUM A CARITATE: DE CEN- 
TENARIIS COMMEMORATIONIBUS VINCENTIANIS PROXIME HABENDIS. 


Dilecte fili, salutem et apostolicam benedictionem. — Plures iucun- 
ditatis causae hoc vertente anno, ut proxime audivimus, tibi tuisque soda- 
libus secundo omine exhibentur. Namque primo ter centum implentur anni, 
ex quo ista presbyterorum a Missione Congregatio per Decessorem Nostrum 
f. r. Urbanum VIII adprobata est. Cuius quidem eventus commemoratio 
vobis gratissima exstat, quum societas vestra, quae sancto Vincentio a 
Paulo gloriatur auctore, conspiciatur hodie in universas fere orbis partes 
propagata, tot religiosos complectens filios ad salutem pauperum prove- 
hendam tuendamque cleri disciplinam sedulo incumbentes, tot missiona- 
lium domibus, clericorum Seminariis aliisque Institutis piis instructa 
atque exornata. Huic alia accedit ter saecularis memoria, illius videlicet 
salutaris operis, quod « Conferentiae diei Martis» appellatur, ab ipso 
Patre vestro Vincentio institutum, ut sacerdotes, in piam solitudinem 
simul recepti, per caelestium rerum meditationem ad rationem vitae per- 
ficiendam impense excitarentur. Ex qua pia consuetudine, ab eximiis 
quoque viris, ut Olier et Bossuet, fideliter servata, illae exortae sunt 


| 
| 

menstruae recollectiones, quae iam pridem pluribus in locis inductae sunt. 
At vero non modo vestra presbyterorum sodalitas plures habet hoe anno 
laetandi rationes; ipsa quoque Filiarum a Caritate Congregatio, ab eodem 
sancto Vincentio condita, ter saecularia sollemnia effuso gaudio celebrabit. 
Et merito; haec quoque enim Vincentiana familia, ex eodem ardentissimae 
earitatis fonte profecta, tam longo annorum cursu religiosis mirabiliter 
est aucta filiabus, inter quas clarissima eminet Catharina Labouré, quae 
proxime, auspice Deo, Beatorum fastis adscribetur. Nemo profecto ignorat 
Filias a Caritate Vincentianas versari in valetudinariis, in pupillorum 
hospitiis, in puellarum ludis et officinis, in ceterisque caritatis institutis, 
inter ipsa bellatorum arma, ut omnibus egentibus praesto esse non desinant, 
animarum simul et corporum sanitati opitulantes. Denique aliud sodali- 
tium, quod sanctum Vincentium prope suo iure tamquam magistrum ac 
patronum veneratur, quodque vulgo « Conferentiae S. Vincentii a Paulo » 
nominatur, centesimum plenum annum a sua institutione celebrabit. 
Sollemnia autem, quae ab isto sodalitio mense Maio proximo peragentur, 
summo Nos studio participamus per dilectum filium Nostrum Ioannem 
_Cardinalem Verdier, Parisiensem Archiepiscopum, quem Litteris nuper 
datis Legatum Nostrum renuntiavimus. Itaque tot faustitatis iucundi- 
tatisque vestrae rationes memorantes, facere non possumus, quin Nos 
Ipsi vobiscum ex animo gratulemur; eo vel magis, quod sollemnia ista 
saecularia fauste incidant in sacrum ipsum annum, quo a toto catholico- 
- rum orbe concelebranda est divina illa Redemptio, cuius suavissimos inter 
uberrimosque fructus caritas ipsa adcensetur. Quid enim utilius esse potest, 
in tam sollicita ad praesentes aerumnas levandas auxiliorum investiga- 
tione, quam heroum caritatis exempla palam inter populos revocare, ut 
divina illa virtus, quae ceterarum veluti parens et altrix exstat virtutum, 
in omni vitae genere revirescat et quam maxime floreat? Minime igitur 
dubitantes, quin ex iucundorum eventuum commemoratione Dei gloria 
augeatur et studium caritatis magis magisque in omnibus acuatur, divinam 
bonitatem enixe flagitamus, ut Vincentianis Coagregationibus reliquisque 
caritatis sodalitatibus benigne faveat, earumque votis uberi gratiarum 
copia obsecundet. Quarum quidem auspex et praecipuae dilectionis Nostrae 
testis apostolica sit benedictio, quam tibi, dilecte fili, et utrique Vincen- 
tianae Congregationi tibi commissae, nec non ceteris Vincentianis socie- 
tatibus peramanter in Domino impertimus. 

Datum Romae apud Sanctum Petrum, die xv mensis Martii anno 
MDCCCCXXXIII, Pontificatus Nostri duodecimo. 


PIUS PP. XI 

AD EMUM P. D. ALOISIUM TIT. S. PETRI AD VINCULA §S. R. E. PRESBYTERUM 
CARDINALEM CAPOTOSTI, SANCTITATIS SUAE PRO-DATARIUM: XXV APPE- 
TENTE NATALI EPISCOPATUS EIUS. 


PIUS PP. XI 


Dilecte fili Noster, salutem et apostolicam benedictionem. — Singulari 
semper iucunditate perfundimur, quotiescumque secunda Nobis praebetur 
occasio benevoli animi sensus declarandi erga carissimos filios, qui, et 
dignitate conspicui et auctoritate praestantes, Nobis et huic Apostolicae 
Sedi operam suam studiumque navant. Quare pergratum nuper accepimus 
nuntium, te, dilecte fili Noster, quinque feliciter lustra a suscepto episco- 
patu mox completurum; inde enim praeclara Nobis offertur tecum gratu- 
landi causa et bene ominandi facultas. Tibi profecto tuisque faustum 
eventum exoptantibus dulcis subit memoria tot caelestium munerum, quae 
honori tuo episcopali copiose accesserunt, et egregie abs te factorum recor- 
datio. Omnes quidem curae et labores, quos in Ecclesiae Mutilensis regimine 
olim sustinuisti, praesertim scribendo, concionando, paroecias invisendo, 
clericorum seminarium iuvenumque consociationes, provehendo; studia 
praeterea et negotia, quae deinde in Curia ipsa Romana gessisti, potis- 
simum ut a secretis Sacrae Congregationis de Sacramentorum disciplina; 
haec denique graviora munera, quibus, postquam te ad amplissimum Pa- 
trum Purpuratorum Senatum cooptavimus, in praesenti quoque fungeris; 
omnia ista tua in Ecelesiam promerita tot tibi exstant iustae causae laetandi 
et gratias Deo meritas pie referendi. Quapropter tuam tuorumque laeti- 
tiam libenti animo participantes, tibi, dilecte fili Noster, de proxima 
faustitate vehementer gratulamur, simulque paternis votis ominamur, ut 
seros in annos te Deus in Ecclesiae utilitatem sospitare benigne velit. 
Quorum quidem ominum votorumque comes sit apostolica benedictio, 
quam tibi, dilecte fili Noster, tuisque officiorum laborumque sociis, cun- 
etisque tibi caris et amicis effusa in Domino caritate impertimus. 

Datum Romae apud Sanctum Petrum, die xxv mensis Maii, feria 
quinta in Ascensione Domini, anno MpccccCXxxI1, Pontificatus Nostri 
duodecimo. 


PIUS PP. XI 

ACTA SS. CONGREGATIONUM 


SUPREMA SACRA CONGREGATIO 8. OFFICH 


DECRETUM 


DAMNATUR LIBER P. ALFARIC, P. L. COUCHOUD, A. BAYET, CUI TITULUS 
«LE PROBLEME DE JESUS ET LES ORIGINES DU CHRISTIANISME ». 


Feria IV, die 14 Iunii 1933 


In generali consessu Supremae Sacrae Congregationis Sancti Officii, 
Emi ac Revmi Domini Cardinales rebus fidei ac morum tutandis praepositi, | 
audito RR. DD. Consultorum voto, damnarunt atque in indicem librorum 
prohibitorum inserendum mandarunt librum qui inscribitur: 


P. ALFARIC, PAUL-LOUIS CoucHOUD, ALBERT BAYET, Le probléme de 
Jésus et les origines du christianisme. Paris, Les Guvres Représentatives, 
1932. 


Et sequenti Feria V, die 15 eiusdem mensis et anni, Ssmus D. N. D. 
Pius divina Providentia Pp. X1, in solita audientia R. P. D. Adsessori 
Sancti Officii impertita, relatam Sibi Emorum Patrum resolutionem ap- 
probavit, confirmavit et publicandam iussit. 

Datum Romae, ex aedibus Sancti Officii, die 17 Innii 1933. 


A. Subrizi, Supremae S. Congr. S. Officti Notarius. 


SACRA CONGREGATIO CONSISTORIALIS 


PROVISIO ECCLESIARUM 


Sanctissimus Dominus Noster Pius divina Providentia Papa XI, 
successivis decretis Sacrae Congregationis Consistorialis, singulas quae 
sequuntur Ecclesias de novo Pastore dignatus est providere, nimirum: 


22 Maiti 1933. — Titulari archiepiscopali ecclesiae Larissensi praefecit 
R. D. Dominicum Spolverini, Protonotarium Apostolicum de numero 
participantium, Canonicum Archibasilicae 8. Ioannis ad Lateranum et 
Rectorem Pontificii Seminarii Romani Maioris. 


314 Acta Apostolicae Sedis - Commentarium Officiale 


23 Maiti. — Titulari episcopali ecclesiae Thinisensi, in Numidia, R. P. 
Venantium Franciscum Filippini, Ordinis Fratrum Minorum, quem con- 
stituit Vicarium Apostolicum de Mogadiscio. 

— Titulari episcopali Ecclesiae Amathusiae, R. P. Georgium De Jonghe 
D’Ardoye, e Societate Parisiensi missionum ad exteras gentes, quem con- 
stituit Vicarium Apostolicum de Yiinnanfu. 

— Titulari episcopali Ecclesiae Medelitanae, sub archiepiscopatu 
Carthaginensi, R. P. Iosephum Lérks, e Societate Verbi Divini, quem con- 
stituit Vicarium Apostolicum Novae Guineae Centralis. 

26 Maii — Titulari episcopali ecclesiae Hephaestensi, R. D. Ioannem 
Capobianco, Vicarium generalem archidioecesis Spoletanae, quem consti- 
tuit Auxiliarem R. P. D. Petri Pacifici, Archiepiscopi Spoletani. 

— Titulari episcopali Ecclesiae Tavianae, R. D. Carolum Niemira, 
praepositum ecclesiae Sancti Augustini in civitate Varsaviensi, quem depu- 
tavit Auxiliarem R. P. D. Casimiri Bukraba, Episcopi Pinskensis. 

31 Maii. — Titulari episcopali Ecclesiae Ceramensi, R. P. Ernestum 
a Montagny-la-Ville, in saeculo Aloisium Joie, Ordinis Minorum Capucci- 
norum, quem constituit Coadiutorem cum iure futurae successionis R. P. D. 
Aloisii Iustini Gumy, Episcopi Portus Victoriae seu Seychellarum. 

— Titulari archiepiscopali Ecclesiae Oxyrynchitanae, R. P. D. Ioan- 
nem Evangelistam de Lima Vidal, hactenus Episcopum Villaregalensem. 

— Cathedrali Ecclesiae Villaregalensi, R. P. D. Antonium Valente da 
Fonseca, hactenus Episcopum titularem Ceramensem. 

1 Iunii. — Titulari episcopali Ecclesiae Aelaniticae, R. P. Aloisium 
Hudal, Protonotarium Apostolicum ad instar participantium et S. C. 8. 
Officii Consultorem. 

2 Iunii. — Ecclesiae metropolitanae 8. Fidei in America Sept., R. P. D. 
Rodulphum Aloysium Gerken, hactenus Episcopum de Amarillo. 

— Titulari episcopali ecclesiae Brysiensi, P. D. Henricum Streicher, 
hactenus Episcopum Thabracensem. 

— Cathedrali Ecclesiae de Queretaro, R. D. Marcianum Tinajero, 
Canonicum eiusdem ecclesiae cathedralis. 

— Titulari episcopali Ecclesiae Sareptanae, R. D. Franciscum Auvity, 
Vicarium generalem archidioecesis Bituricensis, quem deputavit Auxiliarem 
R. P. D. Martini H. Izart, Archiepiscopi Bituricensis. 

16 Iunii. — Cathedrali Ecclesiae Northantoniensi, R. D. Laurentium 
Youens, Canonicum theologum Capituli cathedralis eiusdem dioecesis. 

SACRA CONGREGATIO CONCILIL 


ALEXANDRINA 


IURISPATRONATUS 


Die 15 Martti 1930 

Cum, die 9 Martii 1926, per obitum sac. Iosephi Malvicini, vacasset 
paroecia iurispatronatus in oppido Castelspina, Alexandrinae dioecesis, 
gravis exorta est quaestio de eiusdem parocho providendo. Quod non 
semel factum est, cum saeculis xvi et xvii plures eadem de causa contro- 
versias excitatas fuisse constet, per decisiones curiae Alexandrinae diremp- 
tas, et tandem compositas transactione diei 28 Maii 1756. 

In hae conventione, inter alia, quoad eos qui ius praesentandi habent, 
haec statuuntur: «che il iuspatronato e ragioni di nominare il parroco 
del suddetto luogo di Castelspina spettar debba in l’avvenire al Consiglio 
| ordinario di quella Comunita con l’agionta di tutti li capi di casa delle 
famiglie Malvicini, Buzzi, Grilli e Guglyni dello stesso luogo ed in esso 
abitanti, siccome anche di quei altri capi di casa delle stesse famiglie, i 
quali per puro accidente si trovassero fuori di luogo, ma che non avessero 
stabilito altrove il proprio domicilio ». 

In irritum cessis Episcopi penes patronos consiliis ut, ad normam cano- 
nis 1451, patronatui renuntiarent, Praeses eiusdem loci publico edicto 
diei 29 Tunii 1926 comitia indidit, in quo cautum est quod si nullus ex 
candidatis una et altera vice numerum suffragiorum absolute maiorem 
retulisset, is electus renuntiaretur, qui tertia vice maiorem etsi relativum 
suffragiorum numerum obtinuisset. 

Die statuta, duo habita sunt comitia, quorum in primis sacerdos I... 
novem ex viginti tribus suffragiis obtinuit, in alteris sacerdos A... tresdecim 
item ex viginti tribus suffragiis retulit. Quapropter idem Praeses pro cano- 
nica institutione sacerdotem A... Episcopo praesentavit. 

Non acquieverunt tamen sacerdos I... eiusque asseclae, qui rata haben- 
tes priora suffragia, nullius esse momenti reclamarunt quae postea subse- 
cuta sunt. Tune Episcopus, die 17 Ianuarii 1927, decretum dedit, quo, 
quaestione in iure et in facto perpensa, statuit « doversi ritenere valida 
Velezione del sacerdote A... avvenuta nell’adunanza del 29 Giugno 1926; 
il decreto stesso venisse pubblicato per quindici giorni all’albo pretorio 

di Castelspina, trascorsi i quali senza giustificata e documentata oppo- 
sizione, si procederebbe senz’altro alla canonica istituzione del sacer- 
dote A... nel beneficio parrocchiale di Castelspina ». 

Contra huiusmodi decretum penes hance Sacram Congregationem duplex 
quaestio mota est, alia iwris, agi nempe in casu de iurepatronatus non 
collegialiter sed per singulares personas exercendo, quod regitur ca- 
none 1460 § 2; alia facti, nullam esse electionem, cum a suffragio ferendo 
plures cives prohibiti sint, vel quia extra oppidum Castelspina degerent, 
vel quia per procuratorem vel per epistolam suffragium ferre iis veti- 
tum est. 


AD IUS QUOD ATTINET.—« Nuilum ius patronatus — praescribit Codex in 
canone 1454 — admittatur, nisi authenticis documentis aut aliis legitimis 
probationibus evineatur ». Ante Codicem vero legitimi tituli, iuris patro- 
natus alii erant originarii, alii translativi vel derivati, inter quos numeran- 
tur successio hereditaria, donatio, praescriptio, etc. 

Ad praescriptionem quod spectat, « quia patronatus est ius temporale, 
usucapitur eo tempore eoque modo quo cetera iura temporalia usucapiun- 
tur... sin ab ecclesia libera, opus est tempore immemorabili et multiplicatis 
praesentationibus » (D’Annibale, Summ. theol. mor., p. III, n. 27). 

Transfertur quoque iuspatronatus donatione, quae si fit ecclesiasticis, 
non opus est Ordinarii permissione, ut communiter a Dgctoribus traditur, 
secus si laicis. Species quaedam donationis est transactio qua patroni, 
conventione inita, alios quibus ius non est, ad patronatum exercendum 
gratuito admittunt. 

Praeterea, quod exercitium spectat iuris patronatus, diversa regula 
statuitur in canone 1460 § 1 et 2, prout agitur de patronatu collegialiter 
exercendo, quo in casu praesentatus is habetur qui in primo vel in altero 
scrutinio suffragiorum numerum absolute maiorem retulit; quibus sine 
effectu institutis, satis est in tertio scrutinio suffragiorum maior relative 
pars; quod postremum obtinet, si patronatus sit penes singulares personas. 

His in iure perpensis, quaestio de qua agitur in duas dispescitur partes, 
utrum nempe sustineatur memorata transactio diei 28 Maii 1756, adeo ut 
ex ea desumi possit legitima iurispatronatus probatio, de cuius constitutione 
documenta originaria et authentica desunt; et an omnia, ad validitatem 
actus necessaria, in electione sacerdotis A... servata revera fuerint. 

Iamvero, quoad primum, patet transactionem nihil fuisse nisi conven- 
tionem, communi consensu initam, inter omnes ius patronatus in paroecia 
Castelspina exercere praesumentes. Quod si non constat de formali Epi- 
scopi approbatione, constat tamen curiam Alexandrinam eandem uti 

praecipuam normam semper habuisse, qua quaestiones decursu temporis 
exortae, diremptae sunt. Et in relatione historica, transactioni praemissa,. 
mentio fit de pluribus sententiis ab eadem curia saeculis anteactis prolatis ,. 
in quibus ius patronatus tamquam res incontroversa admittitur, quamvis 
de legitimis patronis quaestio semper fuerit. Transactione inita, quia ab 
anno 1756 usque in praesens eandem servatam semper fuisse constat, ex 
hac quoque immemorabili eiusdem observantia iure arguitur patronatus. 
legitima constitutio. 

Sed quaestionis caput potius est in ratione qua idem patronatus a. 
ius habentibus exerceatur, utrum nempe collegialiter, ut in decreto Epi- 
scopi statuitur, an vero per singulares personas. 

Attamen transactionem legenti statim patet agi in casu de patronatu 
collegiali. In narratione enim, eidem praemissa, dicitur, quod, anno 1751,. 
vacante paroecia, quaestio de parochi praesentatione inter patronos orta. 
est, qui quidem, non ut personae singulares, sed in partes vel in familias 
distributi, ius suum vindicabant. « Sia insorta lite tra la Citta d’esso lnogo- 
per una parte, i particolari della famiglia Malvicina da un’altra, ed altri. 
particolari della famiglia de’ Buzzi, de’ Grilli e Guglyni da un’altra parte, 
per causa della nomina del novo parroco », quatenus hoc ius privative 
sibi spectare unusquisque patronorum contendebat. 

Hane rerum condicionem non immutavit, sed sanxit memorata trans-- 
actio, cum statuerit quod «il iuspatronato... spettar debba in l’avvenire 
al Consiglio ordinario di quella Comunita con l’agionta di tutti li capi di 
casa delle famiglie Malvicini, Buzzi, Grilli e Guglyni dello stesso luogo ed 
in esso abitanti », simulque collegialis convocationis ac suffragiorum for- 
mam constituit. Res confirmatur eiusdem interpretatione ac saeculari 
observantia. 

Cetera denique quae de nullitate electionis allata sunt, cum a suffragio 
ferendo nonnulli prohibiti sint, maioris quidem momenti non sunt. Age- 
batur enim de iis qui vel nullo iure suffragii ferendi potiebantur, quia,. 
etsi memoratis familiis pertinentes, atque in oppido Castelspina orti,. 
domicilium tamen pluribus abhine annis alio fovebant, vel qui, contra. 
praescriptum canonis 163, per epistolam vel per procuratorem suffra-- 
gium ferre praesumebant. 


RESOLUTIO. — His omnibus perpensis, in plenario huius S. Congrega-. 
tionis conventu, die 15 Martii 1930 habito, dubium propositum est sol-- 
vendum: 

An decretum curiae Alexandrinae diei 17 Tanuarit 1927 sustineatur,. 
in casu. 


318 Acta Apostolicae Sedis - Commentarium Officiale 


Et Emi Patres responderunt: 

Affirmative, seu standum decreto Ordinarii. 

Facta autem de his Ssmho Diio Nostro div. Prov. Pio Pp. XI relatione per 
Secretarium huius Sacra Congregationis in audientia diei 21 Martii 1930, 
Sanctitas Sua hanc resolutionem approbare et confirmare dignata est. 


I. Bruno, Secretarius. 


SACRA CONGREGATIO RITUUM 


NIVERNEN. sEu TARBIEN. Et LOURDEN. 


CANONIZATIONIS B. MARIAE BERNARDAE SOUBIROUS, E CONGREGATIONE 
SORORUM CARITATIS ET INSTITUTIONIS CHRISTIANAE « DE NEVERS ». 


SUPER DUBIO 


An et de quibus miraculis constet, post indultam eidem Beatae veneratio- 
nem, in casu et ad effectum de quo agitur. ; 


Nuper Lapurdi in Gallia, Sanctissimo Domino Nostro per suum Lega- 
tum praesente, septuagesimus quintus maxima sollemnitate celebratus 
est annus, ex quo Beata Maria Virgo humili puellae Bernardae Soubirous, 
ad specum Massabielle prope illud oppidum, pluries mirabiliter apparuit, 
seseque « [mmaculatam Conceptionem» esse patefecit. Eam vero nunciam 
mittens paenitentiae et gratiae, admonuit non in hac terrestri vita, sed post 
mortem gloriam esse adepturam. Quod mire evenit, sicut et alteri puellae, 
Catharinae Labouré, contigit, superioribus hisce diebus Beatorum fastis 
adscriptae, quam pariter Beata Virgo Immaculata sua apparitione dignata 
est, eamque suarum quidem gratiarum instrumentum elegit, sed sub impe- 
netrabili humilitatis velo delitescere, dum viveret, voluit. Licet autem Ber- 
nardae Immaculata Virgo non secreto, uti B. Catharinae, sed palam, coram 
frequenti populo apparuisset, ac celeberrimis miraculis, innumerisque pere- 
grinationibus specus ille late per orbem innotuisset, humillima tamen 
puella, post redditum veritati testimonium, sese e mundi oculis eripuit, 
vitamque religiosam apud Sorores Caritatis et christianae Institutionis 
Niverni amplexata, intra claustri septa ad mortem usque in Christo abscon- 

dita delituit, pluribus interim, Deo sic disponente, animi corporisque 
probata cruciatibus, ut paenitentiam, quam aliis nunciaverat, et ipsa pro 
peccatoribus, gratissima Deo hostia, susciperet. 

Vix autem sancto exitu die 16 Aprilis mensis anno 1879 ad caelestia 
regna evolavit, eius sanctitatis et miraculorum fama late se effudit. Quibus 
rite probatis, a Sshho D. N. Pio Papa XI, feliciter regnante, die 14 Iunii 
mensis anno sacro 1925 beatificationis honoribus fuit cohonestata. 

Tnsequenti anno, quum nova signa a Deo esse patrata viderentur, 
Canonizationis Causa resumpta fuit, et super duabus sanationibus, quae 
veri miraculi notas praeseferre visae sunt, Carthagine, Niverni et in 
Curia Tarbien. et Lourden. processus sunt adornati, de quorum iuridica 
vi favorabile decretum ab hac Sacra Congregatione prodiit. 

Prior mira sanatio Niverni evenit. Rmus D. Alexius Lemaitre, Archie- 
piscopus Carthaginen., e Nivernensi dioecesi oriundus, plusquam decennali 
gravi amoebica infectione laborabat, qua in tropicalibus regionibus, ubi 
antea Apostolici Vicarii munere naviter fungebatur, fuerat correptus. 
Plures curationes incassum cesserunt, et morbus adeo invaluit, ut ex 
unanimi curantium sententia insanabilis, saltem in instanti, evaserit. Rmus 
Antistes Lemaitre, die 3 Augusti, anno 1925, fere tribus post mensibus 
a Mariae Bernardae Soubirous beatificatione, Parisiis pia peregrinatione 
profectus est, ut Niverni sollemnibus in neo-beatae honorem festis pera- 
gendis adesset. In ipso itinere se adhuc eidem morbo graviter obnoxium 
sensit. Nivernum cum pervenisset, sacri Beatae corporis delationi interfuit, 
et perfecte tunc illico sanatus est. 

Periti ex officio perfectam esse sanationem eamque duraturam invicte 
demonstrant: quod a testibus omnibus comprobatur, qui eundem florentis- 
sima valetudine ac virium robore in actuosissimo vitae genere quo antea, 
impigre iam tot annos perseverare unanimiter confirmant, 

Rependisse itaque vices Beata Maria Bernarda videtur, a morbo clien- 
tem suum, Nivernensem civem, liberans, qui magno cum incommodo ad 
eam colendam accesserat. Ceterum ecclesiastica historia testatur pluries 
Deum in Sanctorum corporum translationibus miracula patravisse. 

Altera sanatio Lapurdi contigit. Soror Maria aS. Fideli, ex Instituto 
Sororum a Bono Pastore, tuberculari diathesi affecta, appendicotomiam 
Augusto mense, anno 1926 passa est. Duobus post mensibus prioribus 
alterius morbi symptomatibus tubercularis naturae, sive in dextero genu, 
sive in dorsuali spina tentari coepit, qui, postremus praesertim, adeo inva- 
luit, ut medicus a curatione illum naturae viribus, nisi forte post diuturnum 
temporis spatium, sanari non posse edixerit. Quam sententiam, iudicia- 
libus actis sedulo perpensis, officiales periti confirmant. Item ex actis 

constat, quum infirmae conditiones in peius ruerent, ad Beatae Mariae 
Bernardae patrocinium invocandum novendiales preces effusas fuisse. 
Quinta harum die, h. e. sexta Februarii mensis anno 1928, hora post meri- 
diem sexta, extemplo Soror Maria a 8. Fideli sanatam se sentit. Sequenti 
mane surgit e lecto, et ut perfectam sanationem comprobet, non palpari tan- 
tum, sed et validis ictibus in dorsuali spina percuti vult; ac praeterea 
aliquantisper saltat. Sanata ergo est tum in dorsuali spina, tum in genu. 
Post tres annos periti physici accurata exploratione peracta, nullum prae- 
gressi morbi residuum invenerunt. Medicus a curatione, et tres periti a 
Sacra Congregatione delecti naturae viribus sanationem hance tribui posse 
concorditer negant, miraculum agnoscentes. 

De his sanationibus in tribus, ut iuris est, Congregationibus discepta- 
tum est: in priori, quae Antepraeparatoria audit, apud Rmum Cardinalem 
Alexandrum Verde, causae Ponentem seu Relatorem, die 6 Decembris 
mensis, anno 1932; in Praeparatoria, in Vaticanis aedibus, coram Rmis 
Cardinalibus, die 21 Martii vertentis anni; demum in Generali, coram Ssmo 
D. N., die 16 mensis huius. In qua Rmus Cardinalis Alexander Verde, causae 
Ponens seu Relator, dubium proposuit: An et de quibus miraculis constet, 
post indultam eidem Beatae venerationem, in casu et ad effectum de quo agi- 
tur. Rmi Cardinales, Officiales Praelati et PP. Consultores suam protulere 
sententiam. 

Beatissimus Pater attente omnium suffragia excepit; Suam tamen men- 
tem aperire distulit, eo fine,ut divini luminis maior copia suis et adstantium 
precibus imploraretur. 

Quum autem supremum suum iudicium edere decrevisset super mira- 
culis, hac Virgini praedilecta puella intercedente, patratis, hance opportune 
selegit diem, Marialis mensis postremam, feriam quartam intra Octavam 
Ascensionis Domini. — Christus, autem, « ascendens in altum captivam 
duxit captivitatem, dedit dona hominibus»: quae dona per beatissimam 
Matrem suam et nostram largiri dignatur, docente cum Ecclesiae sensu 
Mellifiuo Doctore: «Totum nos habere voluit per Mariam». Ipsa enim 
omnium gratiarum nobis Mediatrix est, et cum Filio humani generis redem- 
ptionis cooperatrix miserentissima. Beatissimo autem Patri speciale gau- 
dium hodierna dies, natalis Eius anniversaria, afferat, Eumque dulcis- 
sima Patrona Maria diutissime sospitet atque regat. 

Ad Se itaque advocari iussit Rmos Cardinales Camillum Laurenti, 
8S. R. C. Praefectum, et Alexandrum Verde, causae Relatorem, nec non 
R. P. Salvatorem Natucci, Fidei Promotorem generalem, meque infrascri- 
ptum Secretarium, et divina hostia religiosissime litata, iisdem adstantibus 
edixit: Constare de duobus miraculis, Beata Maria Bernarda intercedente, 

a Deo patratis: videlicet: de instantanea perfectaque sanatione tum R. P. D. 
Alexii Lemaitre, Archiepiscopi Carthaginensis a diuturna gravi amoebiasi, 
tum Sororis Mariae a 8S. Fideli a tuberculari affectione dorsualis spinae et 
deateri genu. 

Hoe autem decretum promulgari et in acta S. R. C. referri manda- 
vit die 31 Maii anno Domini 1933. 


C. Card. LAURENTI, S. C. R. Praefectus. 
L. SBS. 
A. Carinci, Secretarius. 


SACRA PAENITENTIARIA APOSTOLICA 


(OFFICIUM DE INDULGENTIIS) 


DECRETUM 


DE INDULGENTIIS PER RECITATIONEM DIVINI OFFICII CORAM SSMO SACRA- 
MENTO LUCRANDIS,. 


Cum non omnibus qui tenentur, semper et ubique liceat integrum 
divinum Officium, etsi in partes distributum, coram Ssmho Sacramento, 
sive publicae adorationi exposito sive in tabernaculo adservato, ad men- 
tem atque effectum praecedentium ad rem decretorum (A. A. S., vol. XXII, 
p. 493, vol. XXIII, p. 23, vol. XXIV, p. 411), recitare; ne tot e clero 
peculiari hoc ad cultum Ssmae Eucharistiae incitamento absque eorum 
culpa priventur, Sshus BD. N. Pius divina Providentia Pp. XI, ad preces 
infra scripti Cardinalis Maioris Paenitentiarii, in audientia die 6 Aprilis 
currentis anni eidem impertita, benigne concedere dignatus est ut, firmis 
omnino manentibus praecedentibus concessionibus, omnes et singuli, 
pro eorum statu, ad divini Officii recitationem adstricti, si hanc peragant, 
etiam in parte tantum, coram Ssmho Sacramento, ut supra indulgentiam 
quingentorum dierum pro unaquaque, ut dicunt, hora canonica, ceteris 
paribus, adipiscantur. Praesentibus in perpetuum valituris absque ulla 
Brevis expeditione et contrariis quibuslibet non obstantibus. 

Datum Romae, ex Aedibus Sacrae Paenitentiariae, die 18 Maii 1933. 


L. Card. LAuRI, Paenitentiarius Maior. 
L. S. 


I. Teodori, Secretarius, 

{I 
DECRETUM 


INVOCATIO IN CONFICIENDIS VEL REFICIENDIS SACRARUM AEDIUM SUPEL- 
LECTILIBUS AC LITURGICIS VESTIBUS RECITATA INDULGENTIS DITATUR. 


Ssmus Dominus Noster Pius divina Providentia Pp. XI, in audientia 
infra scripto Cardinali Paenitentiario Maiori die xIx mensis Maii c. a. con- 
cessa, benigne indulsit ut ii omnes, qui in conficiendis vel reficiendis sa- 
crarum aedium supellectilibus ac liturgicis vestibus, cum privatim tum 
in institutis hoc consilio conditis, operam suam gratui to praestent; itemque 
qui, ut Missionalium incepta provehant, iisdem vel manuum suarum operad 
opitulentur, partialem CCC dierum indulgentiam toties lucrari queant, quo- — 
ties, dum in huiusmodi opus incumbunt utque illud sanctius efficiant, pre- 
catiunculam Jesu, via et vita nostra, miserere nobis, saltem corde contrito 
recitaverint. Praesenti in perpetuum valituro absque ulla Brevis expe- 
- ditione. Contrariis quibuslibet non obstantibus. 

Datum Romae, ex Aedibus S. Paenitentiariae, die 2 Iunii 1933. 


L. Card. LAuRI, Paenitentiarius Maior. 


L. S. 
I. Teodori, Secretarius. 

DIARIUM ROMANAE CURIAE 


SACRA CONGREGAZIONE DEI RITI 


Martedi, 30 Maggio 1933, nel Palazzo Apostolico Vaticano, con l’intervento 
degli Emi e Revihi Signori Cardinali e con il voto dei Revmi Prelati e Consul- 
tori teologi componenti la Sacra Congregazione dei Riti, ha avuto luogo la 
Congregazione detta Antipreparatoria, per discutere sopra due miracoli che 
si asseriscono da Dio operati ad intercessione della Beata Giovanna Antida 
Thouret, fondatrice delle Suore di Carita, miracoli che vengono proposti per 
la sua Canonizzazione. 


Martedi, 13 Giugno 1933, nel Palazzo Apostolico Vaticano, con I’ intervento 
degli Emi e Revi Signori Cardinali e col volo dei Revi Prelati e Consul- 
tori teologi, componenti la Sacra Congregazione dei Riti, ha avuto luogo la 
Congregazione detta Preparatoria sul martirio, causa del martirio e segni o 
prodigi dei Servi di Dio Rocco Gonzales de Santa Cruz e compagni, della 
Compagnia di Gest, uccisi. come si asserisce, in odio alla fede nel 1628. 


Martedi, 20 Giugno 1933, nel Palazzo Apostolico Vaticano, con l’intervento 
degli Emi e Revi Signori Cardinali, e col voto dei Revmi Prelati e Consul- 
tori teologi componenji la Sacra Congregazione detta Nuova Preparatoria 
per discutere su due miracoli che si asseriscono da Dio operati per interces- 
sione del Beato Pompilio Pirrotti, Confessore, dei Chierici Regolari Poveri 
della Madre di Dio, detti Scolopi; miracoli che vengono proposti per la cano- 
nizzazione del suddetto Beato. 


NECROLOGIO 


8 Gennaio 1933. Monsig. Giacomo Crouzet, Vescovo tit. di Zefirio. 
15 Maggio » Monsig. Enrico Arlet, Vescovo di Angouléme. 


16 » »  Monsig. Ulisse Bascherini, Vescovo tit. di Amatunte. 

22 > »  Monsig. Giovanni Francesco O’Hern, Vescovo di Rochester 
(U. S. A.). 

23 » »  Monsig. Ippolito Agudelo, Vescovo di Pasto. 

21 Giugno »  Monsig. Nicola M. Audino, Vescovo di Mazzara del Vallo. 

22 - »  Monsig. Giuseppe Ballerini, Vescovo di Pavia. 

“ENCHIRIDION BIBLICUM ecclosiastion 
Sacram Scripturam spectantia, Auetoritate Pontificiae Commis- 

NB = Sentinariis et Religiosis corto numero. 


"etiam Jocis, qui in monumentis Fidel sollemaioribus et in Liturgia 
“Romana usurpari consueverunt. - Caravit ALOISIUS GRAMATICA Bs 
In charta” indico-eburnea, religatum linteo, titulo aureo WB 
charta indico-alba, religatum linteo, titulo. aureo OO 
HORA? DIURN4E BREVIARII-R ROMANI 
decreto Sacrosancti Concilll Tridentini restituti, 5, Pil V Poa- 
tificis Maximi iussu editi aliorumque Pontificum cura recogaitl, 
Pil Papae X auctoritate reformati. Editio secunda post typicanl. = 
Linteo anglico sectioné rubra, cum thes S- 
~~. Volumen corio nigro oreo ‘fexibili, teatione foltorum 
DELLA IMITAZIONE DECRISTO. 
- riveduta sul testo genuino - Proemio™= Preghiere - Medi- 
_tazioni - Letture, a cura del P. D. Tommaso 
Abate di'S. Maria Nova di Roma, - 1932, pp: 111-400. In carta indiane, 
 idizione tascabile corredata degli indie: “aélie Proghiere - delle 
santa Messa ; per ‘Chierici, Sacerdoti, Seminaristi e Religiosi; per 
‘DE IMITATIONE CHRIST. Libri ‘Baitiovad codicem antogre- 
PIO PP, XL Carta Enclclice Slempre Nes fu6 sumamente cars, 8 de Junio 1983. 
‘Sobre la injusta.situacién creada-a la Iglesia Catélica en Espafia 
_ ~ PIO PP. XI. Lettera Roca Sempre semmament are, 

“STUDI E ‘MATERIALI PER LA STORIA- 
.DEL PALAZZO APOSTOLICO VATICANO 


pubblicati da Francesco Banta, S.J. e da Hermann Professore di... 

Storia dell’arte nella Universita di Graz, Fascicolo V « Die ‘Conclavepline. 

_ Beitrage zu threr Entwicklungsgeschichte >; 22\tavole in fototipia (40X60) 

delle quali due con testo (op. Be tavole. 2), in 
tella di tela: : 


Questo fascicolo fa parte ‘dell opera in preparazione in faacicoli e4 volumi di testo, come. 
dai seguenti titoli: 

_ I. Dettagli delle piante maggieri di ftome dei secolf riprodott a foto 
tipia (in corso di stampa). 

II, Vedute della Piazza di S. Pietro con la\vecchia Basilica’ della ‘nuova fabbrica con ie 
adiacenze del Palazzo Vaticano: pitture def secoli xvi-xvu riprodotti in 27 tavole 
fototipia (in corso di stampa). 

IIL. Vedute e piante antiche del Palazzo Vaticano. Disegni e _stampe dei 
in tavole in fototipia. 

Vedute e plante modere'del Pulao Vaiicano, tavolein ftatipa: ‘ 


Vaticano cristiano - Portico di San Pietro - Le Chiese pia antiche del Borgo. 
II. Francesco Inizi del Palazzo Vaticano e il suo syiluppo fino al 1977-. 
Il Palazzo di Nicold Til (1277-1280). le sue vicende. fino Gregorio XI - La disposizione del 
Palazzo nel secolo xiv. 

Prancusco Bants 8. J., Palazzo Vaticatio de Urbano VI. fino. a 
Nicold V (1878-1455), 


Wiumarr Axoré, 0.8; B. ANALECTA REGINENSIA. 
_ Extraits des manuscrits lating de la Reine Christine conservés au 
Vatican (Studi ¢ Testi, n. 59), 1983; in-8, PP. 378 


Monsig. Vescovo titolare di 
‘LVATTO EROICO DI CARITA IN SUFFRA- 
GIO DELLE ANIME DEL PURGATORIO. 


Trattato teologico per. uso principalmente del Clero, 1932. 
tate Jesu. Dimensiones maximae 3X24, reductibiles ad 93X16. 1983... 10 — 11,50 

